Diari Oficial de la Generalitat Valenciana


Sumari del DOGV 8264, del 29-03-2018 (2018/2788)

Convocatòria d'Assemblea General ordinària.
-------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2788


Organisme emissor
:   Caixa Rural Albalat dels Sorells, COOP Crèd. V.

Tipus de document
:   Convocatòria

Convocatòria d'Assemblea General ordinària. [2018/2788]  
En compliment de l'acord adoptat pel Consell Rector d'aquesta entitat, en la seua sessió de data 12 de març de 2018 i de conformitat amb el legalment i estatutàriament establit, es convoquen tots els socis d'aquesta Caixa Rural per a celebrar Assemblea General ordinària, el pròxim dia 26 d'abril de 2018, en l'Espai Cultural, situat en el carrer de les Escoles, número 5, a les 19.00 hores en primera convocatòria i a les 19.30 hores en segona, a fi de tractar dels diferents punts del següent  
  
  
Ordre del dia  
Primer. Examen i aprovació, si escau, de la gestió social, dels comptes anuals i informe de gestió de l'entitat corresponents a l'exercici 2017.  
Segon. Examen i aprovació, si escau, de la proposta de distribució dels resultats de l'exercici 2017.  
Tercer. Examen i aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.  
Quart. Aprovació de la retribució de les aportacions socials corresponent a l'exercici de 2018; ratificació dels pagaments a compte realitzats en 2017.  
Cinqué. Proposta del Consell Rector de la fusió per absorció de Caixa Rural d'Albalat dels Sorells, C.C.V. per l'entitat Cajamar Caixa Rural, S.C.C. Aprovació, si escau, del projecte de fusió, del balanç de fusió i informe sobre qualsevol modificació important, si escau, en l'actiu o en el passiu esdevinguda en les esmentades caixes rurals entre les dates de redacció del projecte de fusió i de celebració de la sessió de l'Assemblea General.  
Sisé. Delegació de facultats en el president i el secretari del Consell Rector i e els seus substituts estatutaris per al ple desenvolupament i execució de l'acord adoptat en el punt anterior, previ acord col·legiat del Consell Rector, així com per a la seua formalització, en els més amplis termes, incloent una habilitació per a completar, adequar o esmenar el text dels acords adoptats, en la mesura precisa per a complir les indicacions de l'organisme autoritzador de la fusió o dels registres competents.  
Seté. Qüestions urgents o complementàries que resulten necessàries. Acords que pertoquen si escau. Suggeriments i preguntes en relació amb els assumptes de la convocatòria.  
Huité. Aprovació immediata de l'acta per la pròpia Assemblea o, si no n'hi ha, designació de dos socis ?amb els seus suplents- per a l'aprovació ulterior d'aquella, juntament amb el president, en els 15 dies següents.   
  
Albalat dels Sorells, 12 de març de 2018.- El president: Rafael Juan Planes.  
  
Nota: conforme al que es disposa en els articles 26 i 34 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, el projecte de fusió, la memòria del Consell Rector sobre la conveniència de la fusió projectada, l'acord de fusió i el balanç de fusió i els altres documents referents a les restants propostes sobre les quals ha de decidir l'Assemblea es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea, tenint els socis dret a rebre gratuïtament, prèvia sol·licitud per escrit, còpia dels indicats documents, així com l'ampliació de tota la informació que consideren necessària en relació als punts de l'ordre del dia.